แรงขายแบงก์-ไฟแนนซ์ กด SET ปิดลบ 2 จุด ลุ้นพรุ่งนี้เทคนิเคิลรีบาวด์
SET ปิดลบ 2 จุด รับแรงขายหุ้นแบงก์-ไฟแนนซ์ ยังไร้ปัจจัยใหม่เข้ามากระตุ้น ส่วนแนวโน้มพรุ่งนี้มีโอกาสเทคนิเคิลรีบาวด์ พร้อมให้แนวรับไว้ที่ 1,688-1,675 จุด และแนวต้าน 1,695 จุด
SET ปิดลบ 2 จุด รับแรงขายหุ้นแบงก์-ไฟแนนซ์ ยังไร้ปัจจัยใหม่เข้ามากระตุ้น ส่วนแนวโน้มพรุ่งนี้มีโอกาสเทคนิเคิลรีบาวด์ พร้อมให้แนวรับไว้ที่ 1,688-1,675 จุด และแนวต้าน 1,695 จุด
7 ก.พ. 2566

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้แกว่งไซด์เวย์ พยายามสร้างฐาน หลังนักลงทุนซึมซับปัจจัยลบไปพอสมควรแล้ว โดยเฉพาะคาดการณ์ธนาคารกลางสหรัฐ (เฟด) จะปรับขึ้นอัตราดอกเบี้ย จำนวน 2 ครั้ง ส่งผลให้ค่าเงินดอลลาร์ปรับตัวแข็งค่าขึ้น และถ่วงค่าเงินบาทอ่อนค่าสู่ระดับ 33.7-33.8 บาทต่อดอลลาร์ โดยไทยยังได้ปัจจัยหนุนจากการฟื้นตัวของเศรษฐกิจ และภาคท่องเที่ยว
สำหรับแนวโน้มวันพรุ่งนี้ลุ้นดัชนีฯ ฟื้นตัวขึ้น โดยให้ติดตามถ้อยแถลงของนายเจอโรม พาวเวล ประธานธนาคารกลางสหรัฐ (เฟด) เพื่อหาสัญญาณบ่งชี้ทิศทางอัตราดอกเบี้ยของเฟด พร้อมให้แนวรับไว้ที่ 1,688-1,675 จุด และแนวต้าน 1,695 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 4,025.04 ล้านบาท ปิดที่ 970.00 บาท เพิ่มขึ้น 20.00 บาท
PTTEP มูลค่าการซื้อขาย 2,534.11 ล้านบาท ปิดที่ 165.00 บาท เพิ่มขึ้น 1.00 บาท
EA มูลค่าการซื้อขาย 1,830.54 ล้านบาท ปิดที่ 90.50 บาท เพิ่มขึ้น 1.75 บาท
BANPU มูลค่าการซื้อขาย 1,830.35 ล้านบาท ปิดที่ 11.20 บาท ลดลง 0.10 บาท
AOT มูลค่าการซื้อขาย 1,462.01 ล้านบาท ปิดที่ 73.50 บาท ลดลง 0.25 บาท